《有怀张掾师言》
宋代·李彭

户牖烟霞积，池塘蒲稗深。幽鸟如交友，招唤出疏林。

怀人隔湓如，终朝梁父吟。别鹄太古澹，徽弦写瑶琴。

谁能领斯妙，士贵相知心。僧弥非谢守，其谁能赏音。

深衷若为寄，长啸看遥岑。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。